Diari Oficial de la Generalitat Valenciana


Sumari del DOGV 9940, del 19-09-2024 (2024/9487)

RESOLUCIÓ de 12 de setembre de 2024, del Consell d'Administració de l'Autoritat de Transport Metropolità, pel qual s'aprova el nou pla zonal tarifari Metrobús i la gratuïtat dels servicis Metrobús i Metrovalencia en ocasió del dia sense cotxe.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9487

CVE
:   CYRM-G-7988-0900

Data del document
:   16-09-2024

Organisme emissor
:   Autoritat de Transport Metropolità de València

Tipus de document
:   Resolució

La Resolució de 2 de març de 2023, de la presidenta del Consell d’Administració de l’Autoritat de Transport Metropolità de València, per la qual s’aproven les tarifes i els títols de transport de coordinació o d’integració i d’altres títols propietat de l’Autoritat de Transport Metropolità de València, publicada en el DOGV número 9523, de 6 de març de 2023, i la correcció d’errades de la Resolució, de 2 de març de 2023, de la presidenta del Consell d’Administració de l’Autoritat de Transport Metropolità de València, per la qual s’aproven les tarifes i els títols de transport de coordinació o d’integració i d’altres títols propietat de l’Autoritat de Transport Metropolità de València, publicada en el DOGV número 9554, de 15 de març de 2023, va establir, en el seu annex VI, tres plans zonals aplicables per a trajectes fets amb títols de transport de coordinació o integració. El primer dels plans fa referència a les zones aplicables a les línies de Metrobús.

Amb data 29 de gener de 2024, es van formalitzar els contractes de servici públic de transport per a prestació dels servicis de transport públic regular de viatgers d’ús general per carretera «CV-107. La Foia de Bunyol – València» i «CV-109. Montserrat – València», en els quals s’inclouen servicis d’interés metropolità que passen a ser gestionats per l’Autoritat de Transport Metropolità de València (ATMV), en virtut de la modificació de l’article 5.1.a de la Llei 1/1991, de la Generalitat Valenciana, de 14 de febrer, d’ordenació del transport metropolità de València (LOTMV), per la qual cosa és necessari acomodar el pla zonal tarifari de Metrobús aprovat per la Resolució de 2 de març de 2023, de la presidenta del Consell d’Administració de l’Autoritat de Transport Metropolità de València, per la qual s’aproven les tarifes i els títols de transport de coordinació o d’integració i d’altres títols propietat de l’Autoritat de Transport Metropolità de València, de manera que siguen incorporats en este els nous servicis.

D’altra banda, entre les actuacions que fa l’ATMV durant la celebració del «Dia sense cotxe» assenyalat per al 22 de setembre es troba la gratuïtat dels servicis de transport de viatgers de competència de l’ATMV i d’FGV. Es considera que la mesura contribuïx a escometre l’objectiu de la celebració, s’estima convenient aprovar esta mesura de tarifa zero en els servicis de Metrobús i Metrovalencia per al «Dia sense cotxe» de 2024.

Per tot això, fent ús de les competències atribuïdes a l’Autoritat de Transport Metropolità de València (ATMV) en l’apartat 5.e de l’article 90 de la Llei 13/2016, de 29 de desembre, de mesures fiscals, de gestió administrativa i financera i d’organització de la Generalitat, i en l’article 2.e i l’art. 8.1.c del Decret 81/2017, de 23 de juny, del Consell, pel qual s’aprova el Reglament de l’Autoritat de Transport Metropolità de València, sobre disseny, aprovació i gestió del règim tarifari dels servicis de transport de la seua competència, el Consell d’Administració de l’ATMV, en la sessió de 12 de setembre de 2024, acorda el següent

RESOLC

*Primer*

Aprovar el pla zonal tarifari de la xarxa Metrobús que s’arreplega annex a la present resolució i que substituïx el primer pla de l’annex VI de la Resolució, de 2 de març de 2023, de la presidenta del Consell d’Administració de l’Autoritat de Transport Metropolità de València, per la qual s’aproven les tarifes i els títols de transport de coordinació o d’integració i d’altres títols propietat de l’Autoritat de Transport Metropolità de València.

*Segon*

Aprovar la gratuïtat dels servicis públics de transport de Metrobús i Metrovalencia en ocasió de la celebració del «Dia sense cotxe» del pròxim 22 de setembre.

Contra la present resolució, que posa fi a la via administrativa, de conformitat amb el que disposa l’article 114.c) de la Llei 39/2015, d’1 d’octubre, del procediment administratiu de les administracions públiques, les persones interessades podran interposar, potestativament, recurs de reposició davant el Consell d’Administració de l’ATMV, en el termini d’un mes a comptar de l’endemà de la publicació d’esta resolució, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu de les administracions públiques, i l’article 22.3 del Decret 81/2017, de 23 de juny, del Consell, pel qual s’aprova el Reglament de l’Autoritat de Transport Metropolità de València, o bé, directament, un recurs contenciós administratiu davant els jutjats contenciosos administratius de la província de València en el termini de dos mesos comptats a partir de l’endemà de la notificació d’esta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí d’utilitzar qualsevol altra via que es considere convenient.

ANNEX

*Pla zonal tarifari de la Xarxa Metrobús*

![](https://dogv.gva.es/publicaciones/imagesSF/2024/9/17/1208244/4_1726644496538_5380987531724612135_imagen.jpeg)

  

València, 16 de setembre de 2024

Vicente Martínez Mus

President del Consell d'Administració d'Autoritat de Transport Metropolità de València